અમદાવાદ - ગાંધીનગર વચ્ચેના મેટ્રે રેલ પ્રોજેક્ટના પ્રથમ તબક્કાનો ડિટેઇલ રિપોર્ટ 25 સપ્ટેમ્બરે સ્ટેન્ડિંગ કમિટીની બેઠકમાં રજૂ કરવામાં આવશે. પ્રથમ તબક્કો 2018માં પૂરો થવાની ધારણા છે. પ્રથમ તબક્કામાં નોર્થ-સાઉથ કોરિડોર APMC વાસણાથી-મોટેરા સ્ટેડિયમ અને ઇસ્ટ કોરિડોરમાં થલતેજ ગામથી વસ્ત્રાલ સુધીનો હશે. આ માટે AMCએ થલતેજમાં રસ્તા પહોળા કરવાની કામગીરી હાથ ધરતા થલતેજ ગામના લોકોએ વિરોધ નોંધાવ્યો છે.